Diari Oficial de la Generalitat Valenciana


Sumari del DOGV 3614, del 28-10-1999 (1999/9139)

ACORD de 19 d'octubre de 1999, del Govern Valencià, pel qual es declara d'interès comunitari la sol·licitud del senyor Jorge Cañamás Mauri, en nom i representació de la mercantil Cítricos Valencianos, SAT, pel procediment extraordinari de l'article 20 de la Llei 4/1992, de 5 de juny, del Sòl No Urbanitzable, per a la construcció d'una central hortofructícola en el polígon 9, parcel·la 97, del terme municipal de l'Alcúdia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9139


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 19 d'octubre de 1999, del Govern Valencià, pel qual es declara d'interès comunitari la sol·licitud del senyor Jorge Cañamás Mauri, en nom i representació de la mercantil Cítricos Valencianos, SAT, pel procediment extraordinari de l'article 20 de la Llei 4/1992, de 5 de juny, del Sòl No Urbanitzable, per a la construcció d'una central hortofructícola en el polígon 9, parcel·la 97, del terme municipal de l'Alcúdia. [1999/X9139]
  
El Govern Valencià, en la reunió del dia 19 d'octubre de 1999, adoptà l'acord següent:
  
Antecedents de fet
  
Primer
  
Els dies 28 de maig i 3 de juny de 1998 va tenir entrada en la Comissió Territorial d'Urbanisme de València la sol·licitud formulada pel senyor Jorge Cañamás Mauri, en nom i representació de Cítricos Valencianos, SAT, de la declaració d'interés comunitari d'una actuació integral, consistent en la implantació d'una central hortofructícola en el polígon 9, parcel·la 97, del terme municipal de l'Alcúdia, pel procediment extraordinari de l'article 20 de la Llei 4/1992, de 5 de juny, del Sòl No Urbanitzable (a partir d'ara , LSNU).
  
El 15 de juny de 1998 es va revisar la documentació de l'expedient i es va sol·licitar l'interessat perquè la completara en els termes indicats en l'article 20 de la LSNU, i es va donar audiència el dia 23 de juliol al propi Ajuntament de l'Alcúdia com a municipi afectat per l'actuació i als municipis de la zona (Massalavés, Algemesí, Guadassuar, Benimodo i Carlet).
  
El dia 26 de juny es va completar la documentació sol·licitada.
  
Amb data 23 de juliol de 1998 es va sol·licitar un informe de la Diputació Provincial de València (Servei d'Explotació).
  
Amb data 23 de juliol de 1998, es van sol·licitar informes de la Conselleria d'Obres Públiques, Urbanisme i Transports (a partir d'ara, COPUT), Oficina del Pla de Carreteres, Demarcació de Carreteres del Ministeri de Foment, Confederació Hidrogràfica del Xúquer, i amb data 5 de juny de 1998 a la Subdirecció Territorial d'Agricultura, Direcció General de Transports (COPUT), Conselleria d'Economia i Hisenda, Subdirecció Territorial de Medi Ambient i Servei Territorial d'Indústria.
  
De tots aquests s'han rebut informes:
  
- Diputació Provincial de València, de 14 de setembre de 1998, no procedeix emetre informe perquè l'emplaçament de la construcció està fora de la zona de protecció de les carreteres de competència d'aquesta diputació.
  
- Demarcació de Carreteres del Ministeri de Foment, de data 10 de setembre de 1998, pel qual s'indica que la mencionada activitat es troba situada fora dels límits de defensa de la carretera, a uns 100 m de l'aresta exterior de l'explanació, i els seus accessos són a través de camins veïnals del terme municipal, per això no s'emet informe, per no afectar de manera directa la carretera pertanyent a la Xarxa d'Interès General de l'Estat.
  
- Ajuntament de l'Alcúdia, de 30 de juliol de 1998, de caràcter favorable, que es remet als dos informes municipals que consten en l'expedient de data 30 de gener de 1998 i 25 de maig de 1998.
  
- Ajuntament de l'Alcúdia, de data 19 d'agost de 1998 de caràcter favorable a l'estudi d'impacte ambiental presentat per Cítricos Valencianos, SAT.
  
- Ajuntament de Guadassuar de 17 d'agost de 1998, en el qual s'indica que no s'aprecien obstacles en relació amb la construcció sol·licitada.
  
- Ajuntament de Carlet, de 17 de setembre de 1998, de caràcter desfavorable pels motius següents:
  
La construcció s'ubicarà a una distància de 100 m de l'estació depuradora d'aigües residuals de Carlet, i resulta incompatible amb l'activitat de manipulació de cítrics, així com la indicació que l'activitat que es pretén instal·lar manca de subministrament d'aigua potable i d'evacuació d'aigües residuals.
  
Hi ha sòl apte per a instal·lar la mencionada activitat en el municipi de l'Alcúdia o en qualsevol dels limítrofs.
  
- Oficina del Pla de Carreteres COPUT, de data 22 de setembre de 1998, de caràcter desfavorable, atès que han de definir-se els accessos a les instal·lacions per al trànsit de pesants des de l'autovia N-430, tant des del sentit de València com des d'Alacant, i sense perjudici del que dispose el Ministeri de Foment.
  
- Ajuntament de l'Alcúdia, de data 25 de setembre de 1998, en el qual es justifica que l'estació depuradora que té previst construir l'entitat pública de Sanejament d'Aigües Residuals de la Generalitat Valenciana per Carlet, no té una ubicació definitiva, i és en tot cas la distància molt superior a 100 m, i es realitza per una altra banda consideracions respecte del concepte de ?zona- previst en la Llei 4/1992.
  
Segon
  
La Comissió Informativa de la Comissió Territorial d'Urbanisme de València, en sessió del dia 24 de setembre de 1988 va acordar no admetre a tràmit l'expedient.
  
Posteriorment, i en base a les al·legacions presentades tant pel promotor, amb data 2 d'octubre de 1998, com per l'Ajuntament de l'Alcúdia, amb data 25 de setembre de 1998, el dia 27 de novembre de 1998 el conseller d'Obres Públiques, Urbanisme i Transports va resoldre admetre a tràmit l'expedient de referència, ordenant el sotmetiment de l'expedient al tràmit d'informació pública pel termini de 20 dies simultàniament amb la convocatòria per a la presentació d'iniciatives alternatives a la desencadenant del procediment.
  
A aquest respecte, es van publicar sengles anuncis en el Diari Oficial de la Generalitat Valenciana, d'11 de gener de 1999 i en el diari Las Provincias de 14 de desembre de 1998, i no s'ha presentat cap escrit d'al·legacions ni alternativa a l'expedient en qüestió, segons s'acredita en la diligència emesa per la cap de negociat del Registre dels serveis territorials d'Urbanisme de 10 de febrer de 1999.
  
Tercer
  
La documentació presentada consta de memòria informativa, memòria justificativa, programa d'actuació integrada, proposta de conveni, ordenances reguladores, resum del pressupost, plans d'ordenació i informació i estudi d'impacte ambiental.
  
Quart
  
El dia 20 d'abril de 1999, la Direcció General de Desenvolupament Sostenible (Conselleria de Medi Ambient) va emetre una declaració d'impacte ambiental, en la qual s'estima acceptable, des del punt de vista ambiental l'actuació sol·licitada, subjectant-la a determinats condicionants.
  
Cinquè
  
La Comissió Informativa de la Comissió Territorial d'Urbanisme de València, en data 20 de maig de 1999, va informar favorablement l'aprovació d'aquesta declaració d'interès comunitari, pel procediment extraordinari, en sòl no urbanitzable, del terme municipal de l'Alcúdia.
  
Sisè
  
El conseller d'Obres Públiques, Urbanisme i Transports va informar favorablement aquesta declaració d'interès comunitari mitjançant Resolució de data 16 de juny de 1999.
  
Fonaments de dret
  
Primer
  
Constitueix l'objecte d'aquest expedient l'ordenació i la definició de l'ús i l'aprofitament urbanístic del projecte per a la implantació d'una central hortofructícola sobre una superfície d'actuació de 61.872 m², a una distància de 500 m del sòl urbà, i s'emplaça a l'altra banda del riu Magre en el marge dret i a 100 m de l'autovia N-340 en el punt més proper.
  
L'edificació projectada té un total de 23.000 m², dels quals 22.575 m² corresponen a un edifici industrial; es projecta així mateix un edifici d'oficines de 425 m² en planta baixa i tres altures, i es condiciona la resta del solar per al rodament de vehicles, aparcament i accessos.
  
L'ús previst com a dominant és l'industrial, i són usos compatibles l'ús d'habitatge destinat als vigilants i guàrdia, l'ús d'oficines, i l'ús comercial reduït exclusivament a establiments dedicats a exposició i venda de productes industrials.
  
L'actuació l'interès comunitari de la qual se sol·licita, ateses les seues característiques: superfície necessària per al desenvolupament de l'actuació superior a 4 hectàrees i construcció superior a 8.000 m², constitueix una actuació integral en si mateix considerada que fa impossible la seua ubicació en sòls urbans, urbanitzables o aptes per a la urbanització previstos pels planejaments vigents dels municipis de la zona. De manera que l'ordenació i l'aprofitament urbanístic ha de resoldre's en els termes previstos en l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable, per tractar-se d'una activitat industrial, consistent en la implantació d'una central hortofructícola, que requereix una superfície ocupada superior als quaranta mil metres quadrats, per la qual cosa sols pot autoritzar-se la seua implantació en el sòl no urbanitzable com una actuació integral a través del procediment extraordinari de declaració d'interès comunitari.
  
Segon
  
Respecte del procediment, s'han observat en aquest cas les prescripcions legals que exigeix la citada Llei de la Generalitat Valenciana del Sòl No Urbanitzable i la documentació de l'expedient està completa en els termes requerits en l'article 20.2, segon paràgraf, de la referida Llei 4/1992 i la vigent legislació d'impacte ambiental.
  
Tercer
  
L'actuació integral projectada, per les pròpies dimensions constitueix un element influent en l'estructura territorial. Es proposa un emplaçament a una distància de 500 m del sòl urbà, i a 100 m de l'autovia N-340 en el punt més proper.
  
L'accés a l'actuació es realitzarà a través del vial de servei que discorre paral·lel a l'autovia N-340.
  
A aquest respecte, es pot indicar així mateix que ha estat concertada una solució tècnica per a l'accés a l'actuació des d'una rotonda de connexió, que la promotora assumeix com a obra a executar pels propis mitjans.
  
L'activitat es planteja com una actuació integral que resol en si mateix la unió territorial, de forma que garanteix la solució dels serveis sense que, d'una altra banda, s'ocasionen sobrecàrregues en el funcionament normal de les xarxes de serveis generals. En aquest punt es justifica que el proveïment d'aigua es realitzarà mitjançant l'aigua d'un pou existent, i es preveu la construcció d'una depuradora per al tractament dels efluents. Es preveu el subministrament de gas, energia elèctrica i enllumenat públic.
  
Quart
  
Respecte del règim de deures i cessions, conforme a l'article 20 de la Llei 4/1992, la promotora ha assumit les càrregues i les obligacions pròpies d'un adjudicatari d'un programa d'actuació urbanística. En aquest cas es planteja acollir-se a les possibilitats de substitució que permet la pròpia LSNU en els termes que a continuació es refereixen:
  
Es planteja la substitució de la cessió de dotacions públiques mitjançant la compensació econòmica de 2.784.150 pessetes corresponent al 10% de la superfície de l'actuació, és a dir, 6.187 m², a raó de 450 pessetes el m².
  
En concepte d'aprofitament, l'urbanitzador es compromet a liquidar en metàl·lic a l'ajuntament la diferència entre l'aprofitament subjectiu i l'objectiu, xifrada en 1.782.242 pessetes, a raó de 1.131 pessetes el m².
  
Així mateix, l'urbanitzador es compromet a connectar la nova urbanització projectada amb les xarxes d'infraestructures, comunicacions i serveis públics existents i a la urbanització total de la unitat d'execució.
  
Cinquè
  
A l'hora de definir l'adequació de l'actuació a l'ordenació territorial i urbanística es pot tenir en compte tant la solució consensuada respecte dels accessos, aportant la promotora el compromís formal d'execució dels accessos a la central hortofructícola, per a la qual cosa sol·licitarà el corresponent permís a la Direcció General de Carreteres de la COPUT mitjançant la presentació del projecte de construcció del citat accés, com de l'indicat per l'òrgan medi ambiental mitjançant declaració d'impacte ambiental (Direcció General de Desenvolupament Sostenible).
  
Sisè
  
El Govern Valencià és competent per a l'aprovació de l'ordenació i definició de l'ús i l'aprofitament urbanístic d'aquesta actuació integral, en virtut del que preceptua l'apartat segon de l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable.
  
De conformitat amb el que estableixen els preceptes legals citats i concordants de general i pertinent aplicació, i a proposta del conseller d'Obres Públiques, Urbanisme i Transports, el Govern Valencià,
  
ACORDA
  
I. L'aprovació definitiva de l'ordenació urbanística relativa a l'atribució d'ús i aprofitament sol·licitat per la mercantil Cítricos Valencianos, SAT, d'una actuació integral consistent en la construcció d'una central hortofructícola, en la parcel·la 97, polígon 9, en sòl no urbanitzable, del terme municipal de l'Alcúdia, com a actuació integral d'interès comunitari que es desenvoluparà en els termes de l'article 20 de la Llei 4/1992, de 5 de juny, de la Generalitat Valenciana.
  
La dita ordenació i declaració d'interès comunitari, així com l'adjudicació a què es fa referència en l'apartat següent II, se subjectaran a les condicions especials establertes en aquest acord.
  
L'aprovació de l'actuació integral durà implícita, a efectes expropiatoris, la declaració d'interès social i de la necessitat d'ocupació dels terrenys que, conforme al projecte aprovat, siguen necessaris per a l'execució d'aquella i per al seu enllaç amb els corresponents sistemes generals. El promotor de la iniciativa finalment aprovada tindrà, quan no siga propietari de la superfície afectada per l'actuació, o de part d'ella, la condició de beneficiari de l'expropiació, i correrà al seu càrrec l'abonament dels preus justos a satisfer, amb la independència de les obligacions assumides en el procediment d'aprovació de la seua iniciativa.
  
II. Adjudicar la dita actuació integral a favor de l'entitat Cítricos Valencianos, SAT, a qui se li atorga la legitimació necessària, als efectes de l'article 20 de la Llei 4/1992, de 5 de juny, de la Generalitat Valenciana, per a promoure la instal·lació de la referida central hortofructícola.
  
III. Condicionar i vincular la dita adjudicació i legitimació a què el promotor designat complesca i satisfaça, en la seua totalitat, totes les obligacions i càrregues de naturalesa urbanística, així com els compromisos que ha assumit al llarg de la tramitació d'aquest procediment, que quedaran afectats ?a favor de l'ajuntament- per a sufragar actuacions urbanístiques públiques. L'incompliment o no satisfacció de les dites obligacions determinarà la caducitat d'aquesta adjudicació i, si escau, de la pròpia declaració d'interès comunitari que té per objecte.
  
IV. El promotor haurà de garantir davant l'Ajuntament de l'Alcúdia la correcta i puntual execució de la implantació en què consisteix aquesta actuació integral per un import d'un 7% del cost total dels serveis i obres d'urbanització previstos. La dita garantia financera i personal de promoció haurà de prestar-se mitjançant aval, fiança o dipòsits de valors, abans d'inici de les obres.
  
V. Tot canvi que es produesca en la titularitat de la promoció de l'actuació integral necessitarà de la prèvia autorització del Govern Valencià.
  
VI. L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtenir-la, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller d'Obres Públiques, Urbanisme i Transports, a qui aquest acord confereix les facultats necessàries amb aquest fi, amb l'expedient previ instruït amb l'audiència de l'interessat i de l'Ajuntament de l'Alcúdia. La dita declaració, en cas de produir-se, determinaria la suspensió temporal de la declaració d'interès comunitari d'aquesta actuació integral, fins que el Govern Valencià resolga una nova adjudicació d'aquesta o la seua suspensió definitiva.
  
A més de la citada llicència municipal d'obres, l'adjudicatari haurà d'obtenir els permisos, les llicències i les autoritzacions que siguen necessaris per al lícit exercici de l'activitat.
  
VII. El desenvolupament de l'actuació integral s'ajustarà al projecte presentat pel promotor-adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la declaració d'impacte ambiental de 20 d'abril de 1999. Aquestes condicions prevaldran i hauran de ser assumides tant en els projectes d'obres que desenvolupen aquesta sol·licitud com en el posterior manteniment i explotació de la dita central hortofructícola.
  
Contra aquest acord, que posa fi a la via administrativa, es podrà interposar recurs potestatiu de reposició davant el Govern Valencià en el termini d'un mes, comptador des de l'endemà de la notificació d'aquest, d'acord amb el que estableixen els articles 116.1 i 117.1 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquest, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.
  
València, 19 d'octubre de 1999
  
El conseller secretari del Govern Valencià,